RPG Maker XP - วิกิพีเดีย

# RPG Maker XP

### จากวิกิพีเดีย สารานุกรมเสรี

  บทความนี้มีชื่อเป็นภาษาอังกฤษ เนื่องจากยังไม่มีชื่อภาษาไทยที่กระชับ เหมาะสม หรือไม่รู้วิธีอ่านในภาษาไทย
  ภาพการใช้งานโปรแกรม RPG Maker XP

RPG Maker XP เป็นโปรแกรมสำหรับสร้างเกมแนว RPG (Role Playing Game) สำหรับ PC ซึ่งสามารถเรียนรู้ได้ง่าย มีหน้าจอการใช้งานที่สะดวก และไม่จำเป็นต้องมีความรู้หรือเคยสร้างเกมมาก่อน ซึ่งเวอร์ชันนี้ได้พัฒนามาจาก RPG Maker 2000 และ RPG Maker 2003 โดยได้เพิ่มความสามารถในการเขียน Ruby Script เพื่อให้สามารถดัดแปลงเกมได้ตามที่ต้องการ

## [แก้] ระบบ Ruby Script

ภาพการแก้ไขสคริปต์

Ruby Script เป็นภาษาคอมพิวเตอร์ที่จะทำให้การสร้างเกมด้วยโปรแกรมนี้มีความหลากหลายมาก และตัวโปรแกรมนี้ได้สร้างค่าต่างๆ มาไว้เรียบร้อยแล้ว ซึ่งเรียกว่า RGSS(Ruby Game Scripting System) และมีสคริปต์พื้นฐานมาให้แล้วจำนวนหนึ่งเพื่อให้สามารถทดลองเกมที่สร้างขึ้นได้ในเบื้องต้น ผู้ใช้โปรแกรมนี้สามารถแก้ไขหรือเพิ่มเติมสคริปต์ได้ตามต้องการ

## [แก้] วัตถุดิบที่มีให้

โปรแกรมนี้มีชุด RTP (Real Time Package) อยู่ในโปรแกรมซึ่งประกอบด้วยภาพตัวละคร(Charset) ภาพแผนที่ (Tileset) ดนตรี และ เสียงประกอบ จำนวนหนึ่ง สำหรับการสร้างในเบื้องต้น แต่ผู้ใช้สามารถเพิ่มวัตถุดิบเองได้ ผ่านทางหน้าต่างจัดการวัตถุดิบ (กด F10 ระหว่างใช้งาน)

## [แก้] กราฟิกของโปรแกรม

RPG Maker XP ใช้จอภาพขนาด 640x480 เมื่อเรียกใช้เกม ทำให้ภาพมีความคมชัดมากกว่าเวอร์ชันก่อนๆ ที่ใช้จอภาพขนาดเพียง 320x240 เท่านั้น แต่ระบบการต่อสู้ได้เปลี่ยนเป็นการต่อสู้แบบด้านหน้า (Front View) แทนแบบด้านข้างของเวอร์ชันก่อนๆ (Side View) แต่ผู้ใช้สามารถเขียน Ruby Script เพื่อดัดแปลงเป็นแบบด้านข้างได้เช่นกัน

## [แก้] แหล่งข้อมูลอื่น

- Thaiware RPG Maker Community
- เว็บบอร์ดซึ่งมีเทคนิค วัตถุดิบ และ Ruby Script รวบรวมไว้มากมาย ((อังกฤษ))
- เว็บไซต์ของผู้พัฒนาภาษา Ruby

| RPG Maker XP เป็นบทความเกี่ยวกับ ซอฟต์แวร์ หรือโปรแกรมคอมพิวเตอร์ ที่ยังไม่สมบูรณ์ ต้องการตรวจสอบ เพิ่มเนื้อหา หรือเพิ่มแหล่งอ้างอิง คุณสามารถช่วยเพิ่มเติมหรือแก้ไข เพื่อให้สมบูรณ์มากขึ้น ข้อมูลเกี่ยวกับ RPG Maker XP ในภาษาอื่น อาจสามารถหาอ่านได้จากเมนู ภาษาอื่น ด้านซ้ายมือ

ดึงข้อมูลจาก "http://th.wikipedia.org../../../r/p/g/RPG_Maker_XP_2634.html".

หมวดหมู่: บทความที่มีชื่อเป็นภาษาอังกฤษ | ซอฟต์แวร์ | บทความเกี่ยวกับ ซอฟต์แวร์ ที่ยังไม่สมบูรณ์

##### Views

- บทความ
- อภิปราย
- รุ่นปัจจุบัน

##### ค้นหา

##### ภาษาอื่น

- English